पाएं अपने शहर की ताज़ा ख़बरें और फ्री ई-पेपरडाउनलोड करें
जिले के कोड़ेकुर्से थाना में पदस्थ सहायक आरक्षक पिछले तीन दिन से लापता है। राजनांदगांव के रानवाही व कांकेर जिले के बुरके के बीच जंगल रास्ते में सहायक आरक्षक की बाईक मिली है। इसके बाद से इसे लेकर नक्सली अपहरण की आशंका जताई जा रही है। यहां नक्सली पर्चे मिलने का दावा किया जा रहा है। जबकि पुलिस ने इसे नक्सली घटना से इंकार किया है। हालांकि अपहरण व शरारत में उलझी पुलिस इसे लेकर गंभीरता से जांच कर रही है। राजनांदगांव के मानपुर थाना के गांव रानवाही के ग्रामीणों ने बुरके मार्ग में दो दिन से लावारिस रूप से बाइक खड़ी हुई देखी। रानवाही व बुरके के ग्रामीणों ने आसपास बाईक मालिक की तलाश की लेकिन जब वह नहीं मिला तो इसकी सूचना मानपुर पुलिस को दी। पुलिस गश्त करते वहां पहुंची और जांच पड़ताल की तो पता चला की बाईक कोड़ेकुर्से थाना में पदस्थ सहायक आरक्षक मनोज नेताम निवासी जाड़ेकुर्से की है। इसके साथ ही इसकी सूचना कोड़ेकुर्से पुिलसक को भी दी गई। बताया जा रहा आरक्षक 28 अप्रैल से थाना से गैर हाजिर है।
सहायक आरक्षक थाना से निकलने के बाद कहां गया वह किसी को पता नहीं है। उसकी बाईक मिलने के बाद पुलिस ने उसके घर भी पहुुंच उसकी तलाश की लेकिन वहां भी वह नहीं मिला। इसके बाद से सहायक आरक्षक की तलाश की जा रही है। कोड़ेकुर्से थाना में 28 अप्रैल की गणना से सहायक आरक्षक की गैर हाजिरी डली हुई है।
बाइक में लगी है चाबी, चप्पल भी मिली
सूचना पर दोनों थानों की टीम मौके पर पहुंची। सहायक आरक्षक के घर वाले भी वहां पहुंचे। जिन्होंने बाईक क्रमांक सीजी 19 बीए 2185 को सहायक आरक्षक की बाईक होने पुिष्ट की। बाईक में चाबी भी लगी हुई है। मौके से मिली चप्पल को भी परिवार के लाेगों ने सहायक आरक्षक की होने की पुष्टि की है। घटना स्थल कांकेर जिले के अंदर होने के कारण कोड़ेकुर्से पुिलस ने बाईक को जब्त कर अपने साथ थाना ले आई।
इसलिए नक्सली घटना से किया जा रहा इंकार
पुलिस इस घटना काे नक्सल घटना नहीं मान रही है। इसे शरारत के तौर पर भी देख रही है। मानपुर पुिलस के अनुसार इस इलाके में नक्सली गतिविधी नहीं है। यदि नक्सली घटना होती तो तीन दिन में नक्सली पर्चे जारी कर चुके होते। इसके साथ ही जहां बाईक मिली है वहां 6 माह पूर्व सड़क निर्माण में लगी एक वाहन को आग लगाया गया था। इसमें नक्सली हाथ नहीं था। जांच पड़ताल में ग्रामीणों के शामिल हाेने की बात सामने आई थी। इसके अलावा घटना स्थल पर कोई प्रतिरोध के निशान नहीं है। जिससे पुलिस इसे सीधे तौर पर नक्सली घटना नहीं मान रही है।
नक्सली पर्चे नहीं मिले, शरारत भी हो सकती है : मानपुर थाना प्रभारी लक्ष्मण केंवट ने बताया सूचना मिलते ही टीम सर्चिंग करते घटना स्थल पहुंची थी। मौके पर कोड़ेकुर्से के सहायक आरक्षक की बाईक खड़ी मिली है। वहां नक्सली पर्चे आदि नहीं मिले हैं।
नक्सली घटना नहीं, तलाश जारी : भानुप्रतापपुर एसडीओपी अमोलक सिंह ढिल्लों ने कहा सहायक आरक्षक लापता है। इसे नक्सली घटना नहीं कहा जा सकता। सहायक आरक्षक की तलाश जारी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn